Hin hefðbundna íslenska kjarnafjölskylda , mamma , pabbi , börn og bura , er á undanhaldi og óhefðbundnum nútímafjölskyldum fer sífellt fjölgandi . Sem betur fer , segja margir , eru nýjar fjölskyldugerðir í sókn ; einstæðir foreldrar eru nær hvergi eins algengir og á Íslandi , samsettar fjölskyldur þar sem foreldrar koma með börn úr annarri sambúð og annarri fjölskyldu inn í nýja fjölskyldu og fjölskyldur þar sem foreldrar fara með sameiginlega forsjá barna eftir skilnað eru einnig mjög tíðar . Með nýjum hjúskaparlögum , sem tóku gildi í fyrrasumar , var samkynhneigðum pörum gert kleift að gifta sig hér á landi og með þeim varð til ný fjölskyldugerð ; samkynhneigð hjón með börn . Við kíktum í heimsókn einnar slíkrar að Mýrarholti 14 í Ólafsvík en þar búa Snædís Hjartardóttir og Sólveig Eiríksdóttir í staðfestri samvist ásamt dætrum sínum Þórdísi og Berglindi Snædísar og Sólveigardætrum . Viðtalið við Snædísi og Sólveigu má finna í Skessuhorni vikunnar sem kom út í gær .